CELEX: 32013D0427
Language: et
Date: 2013-08-02 00:00:00
Title: 2013/427/EL: Komisjoni rakendusotsus, 2. august 2013 , liidu rahalise abi kohta Lätis ja Valgevenes sigade klassikalise katku tõrjeks ette nähtud erakorralise vaktsineerimise kava teostamiseks ning selle haiguse vastu võitlemiseks Lätis, Leedus ja Valgevenes kavandatud erakorraliste meetmete raames võetud järelevalvemeetmete rakendamiseks (teatavaks tehtud numbri C(2013) 4980 all)

8.8.2013   
            
            
               ET
            
            
               Euroopa Liidu Teataja
            
            
               L 213/22
            
         KOMISJONI RAKENDUSOTSUS,
   2. august 2013,
   liidu rahalise abi kohta Lätis ja Valgevenes sigade klassikalise katku tõrjeks ette nähtud erakorralise vaktsineerimise kava teostamiseks ning selle haiguse vastu võitlemiseks Lätis, Leedus ja Valgevenes kavandatud erakorraliste meetmete raames võetud järelevalvemeetmete rakendamiseks
   (teatavaks tehtud numbri C(2013) 4980 all)
   (Ainult leedu- ja lätikeelne tekst on autentsed)
   (2013/427/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõikeid 3 ja 6 ning artiklit 8,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju, (2) eriti selle artiklit 84,
   ning arvestades järgmist:
   
               (1)
            
            
               Kuna komisjoni rakendusotsusega 2013/90/EL (3) heakskiidetud kava on piisavalt üksikasjalik raamistik komisjoni 29. oktoobri 2012. aasta delegeeritud määruse (EL) nr 1268/2012 (mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju)) (4) artikli 94 tähenduses, kujutab käesolev otsus endast rahastamisotsust toetuste töökavas ettenähtud kulutuste jaoks.
            
         
               (2)
            
            
               Sigade klassikaline katk on kodu- ja uluksigade nakkuslik viirushaigus, mis takistab liidusisest kaubandust ja eksporti kolmandatesse riikidesse.
            
         
               (3)
            
            
               Sigade klassikalise katku puhangu korral on oht, et haigustekitajad levivad elussigade ning nendelt saadavate toodete, sperma, munarakkude ja embrüote kaubanduse teel, samuti uluksigade kaudu nii kõnealuse liikmesriigi teistesse seakasvatusettevõtetesse kui ka teistesse liikmesriikidesse ja kolmandatesse riikidesse.
            
         
               (4)
            
            
               Nõukogu 23. oktoobri 2001. aasta direktiivis 2001/89/EÜ ühenduse meetmete kohta sigade klassikalise katku tõrjeks, (5) on sätestatud meetmed, mida peab puhangu korral rakendama, et hoida ära viiruse edasine levik.
            
         
               (5)
            
            
               Kui on leidnud kinnitust sigade klassikalise katku esinemine uluksigadel ja kui kättesaadavad epidemioloogilised andmed viitavad levimisohule, on riskipiirkonna uluksigade suukaudne vaktsineerimine kõige tõhusam ja tulemuslikum veterinaarmeede haiguse leviku tõkestamiseks.
            
         
               (6)
            
            
               20. novembril 2012 teatas Läti kahest sigade klassikalise katku esmasest juhtumist uluksigade hulgas Dagda ja Zilupe maakonnas, Valgevene ja Venemaa piiride vahetus läheduses.
            
         
               (7)
            
            
               Pärast neid puhanguid rakendas Läti nakatunud piirkonna kindlakstegemiseks sigade klassikalise katku järelevalvemeetmeid esmaste haigusjuhtumite esinemisalal nii uluksigade hulgas kui ka kodustes seakasvatustes.
            
         
               (8)
            
            
               Kooskõlas direktiivi 2001/89/EÜ artikli 16 lõikega 1 ja artikli 20 lõike 2 neljanda lõiguga kiideti rakendusotsusega 2013/90/EL heaks Läti esitatud kava uluksigadel esineva sigade katku likvideerimiseks ja uluksigade erakorraliseks vaktsineerimiseks kindlaksmääratud piirkondades niipea kui keskkonnatingimused seda võimaldavad.
            
         
               (9)
            
            
               Vastavalt Läti õigusnormidele peetakse sigade klassikalise katku puhangut hädaolukorraks ja ministrite kabineti nõusolekul korraldati vaktsiini ostmine erandkorras ilma avaliku pakkumismenetluseta, et 2013. aasta kevadise kampaania jaoks oleks tagatud vajalik kogus vaktsiini.
            
         
               (10)
            
            
               Nakatunud alad on Valgevene piirile väga lähedal ega ole võimalik välistada, et nakatunud uluksead ületavad Läti ja Valgevene vahelise piiri, mistõttu ka ühenduse veterinaarkiirabirühm soovitas pärast 2013. aasta veebruaris kohapeale tehtud käiku laiendada vaktsineerimisulatust, hõlmates 50 km puhvertsooni piki Läti piiri Valgevene territooriumil.
            
         
               (11)
            
            
               Selleks et hinnata haiguse epidemioloogilist kulgu uluksigade hulgas ja ohustatud kodustes seakasvatustes, oli asjakohane rakendada kiiremas korras ühtsed järelevalvemeetmed ja läbi viia seroloogilistel ja viroloogilistel laboriuuringutel põhinevad epidemioloogilised uuringud sigade klassikalise katku esinemise kohta kodu- ja uluksigadel teatavatel nakatunud piirkonnaga piirnevatel kõrge riskiga aladel Lätis, Valgevenes ja ka Leedus.
            
         
               (12)
            
            
               Läti on esitanud hinnangulised summad, mis kuluvad uluksigade erakorraliseks vaktsineerimiseks sigade klassikalise katku vastu, näidates nii Läti territooriumil kui ka Valgevene puhvertsoonis vajalike vaktsiinidooside ligikaudse arvu, samuti selliste vaktsineerimiste teostamise ligikaudsed kulud. Erakorralise vaktsineerimise hinnanguline kulu ulatub 221 800 euroni.
            
         
               (13)
            
            
               2013. aasta aprilli esimesel nädalal esitasid Läti ja Leedu esialgsed hinnangulised kulud, mis olid kavandatud epidemioloogiliseks uuringuks ja sigade klassikalise katku järelevalvemeetmete rakendamiseks lisaks muudele erakorralistele haiguse tõrjeks võetud meetmetele Läti, Leedu ja Valgevene territooriumil. Lätis ja Valgevenes võetavate järelevalvemeetmete hinnanguline kulu ulatub 227 000 euroni ja Leedu puhul 17 000 euroni.
            
         
               (14)
            
            
               Kulud, mis Läti on kandnud puhangutest teatamise kuupäevast alates ning Leedu ja Valgevene järelevalvemeetmete rakendamiskuupäevast alates, tuleb lugeda tagasiulatuvalt abikõlblikeks põhjendusel, et nimetatud tegevus on vaktsineerimispiirkonna kindlaks määramiseks ja seetõttu haiguse edukaks likvideerimiseks äärmiselt vajalik.
            
         
               (15)
            
            
               Otsuse 2009/470/EÜ artikli 3 lõikes 6 on sätestatud, et liidu rahaline toetus peab katma 100 % vaktsiini tarnimise kulutustest ja 50 % vaktsineerimisel tekkivatest kulutustest. Võttes arvesse vajadust vältida ülemääraseid kulutusi liidu eelarvest, tuleks kehtestada vaktsiini tarnimise kulutuste ja vaktsineerimisel tekkivate kulutuste mõistlik ülempiir. Mõistlik ülempiir kajastab materjali või teenuste ostmiseks tehtud makset, mis on vastavuses turuhindadega. Kuni komisjon teostab kontrollimist kohapeal, on praegu oluline heaks kiita liidu eriotstarbeline rahaline toetus Lätile ja määrata kindlaks sellest toetusest makstava esimese summa suurus.
            
         
               (16)
            
            
               Nõukogu 21. juuni 2005. aasta määruse (EÜ) nr 1290/2005 (põllumajanduspoliitika rahastamise kohta) (6) kohaselt tuleb veterinaarmeetmeid rahastada Euroopa Põllumajanduse Tagatisfondist. Finantskontrolli tegemise eesmärgil kohaldatakse kõnealuse määruse artikleid 9, 36 ja 37.
            
         
               (17)
            
            
               Rahaline toetus makstakse välja tingimusel, et kavandatud tegevus on tegelikult ellu viidud ja ametiasutused on esitanud komisjonile kogu vajaliku teabe.
            
         
               (18)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   2013. aastal sigade klassikalise katku tõrjeks võetavate erakorraliste meetmetega seoses määratakse Lätile liidu eriotstarbeline rahaline toetus uluksigade erakorraliseks vaktsineerimiseks sigade klassikalise katku vastu Lätis ja Valgevenes; toetus katab
   
               a)
            
            
               100 % vaktsiinidooside tarnekulutustest (v.a käibemaks);
            
         
               b)
            
            
               50 % vaktsineerimist tegeva personali palga- ja tasude kuludest Lätis ning 50 % otseselt Lätis tehtava vaktsineerimisega seotud kuludest (v.a käibemaks).
            
         2.   Lõikes 1 osutatud kulude katmiseks Lätile makstavad summad ei ületa
   
               a)
            
            
               vaktsiini ostmisel keskmiselt 0,91 eurot vaktsiinidoosi kohta;
            
         
               b)
            
            
               vaktsineerimise tegemisel keskmiselt 0,18 eurot Lätis manustatud vaktsiinidoosi kohta;
            
         
               c)
            
            
               130 800 eurot Lätis tehtava vaktsineerimise puhul;
            
         
               d)
            
            
               91 000 eurot Valgevenes tehtava vaktsineerimise puhul.
            
         Artikkel 2
   1.   Sigade klassikalise katku tõrjeks võetavate erakorraliste meetmetega seoses määratakse Lätile ja Leedule liidu rahaline toetus katmaks kulusid, mis tekkisid kodu- ja uluksigadel seroloogiliste ja viroloogiliste järelevalvemeetmete tarvis tehtud laboriuuringute käigus; Leedus ja Valgevenes tehtud laboriuuringute puhul määratakse toetus 1. aprillist 2013 ja Lätis tehtud laboriuuringute puhul 20. novembrist 2012.
   2.   Liidu rahaline toetus moodustab 50 % Läti ja Leedu kulutustest lõikes 1 nimetatud meetmete rakendamisel ja selle ülemmäär on
   
               i)
            
            
               Läti puhul 227 000 eurot,
            
         
               ii)
            
            
               Leedu puhul 17 000 eurot.
            
         3.   Lätile ja Leedule hüvitatakse lõikes 1 osutatud meetmetega seotud kulud keskmiselt järgmiste maksimumsummade ulatuses:
   
               i)
            
            
               0,5 eurot iga kontrollitud kodusea kohta,
            
         
               ii)
            
            
               5 eurot iga kontrollitud uluksea kohta,
            
         
               iii)
            
            
               2 eurot ELISA-testi kohta,
            
         
               iv)
            
            
               10 eurot PCR-testi kohta,
            
         
               v)
            
            
               10 eurot viroloogilise testi kohta.
            
         Artikkel 3
   Sõltuvalt otsuse 2009/470/EÜ artikli 11 lõike 1 kohaselt teostatud mis tahes kohapealse kontrollimise tulemustest makstakse Lätile rahalise toetuse esimene osa järgmiselt:
   
               a)
            
            
               kuni 224 300 eurot,
            
         
               b)
            
            
               artiklites 1 ja 2 sätestatud liidu rahalise toetuse osana.
            
         Vastav hüvitis makstakse välja Läti esitatud ametliku taotluse alusel.
   Artikkel 4
   Liidu rahalise toetuse saamiseks loetakse abikõlblikeks liikmesriikide kantud kulud artiklites 1 ja 2 osutatud meetmete rakendamisel; kõnealused kulud on seotud punktides 1–4 sätestatud toimingutega.
   
               1)
            
            
               Proovide võtmine:
               
                           a)
                        
                        
                           täielikult või osaliselt proovide võtmiseks palgatud töötajad nende tööalasest staatusest olenemata; palgakulud on tegelik töötasu koos sotsiaalkindlustusmaksude ja muude seadusega määratud maksudega, mis arvatakse töötasu hulka ning
                        
                     
                           b)
                        
                        
                           üldkulud, mis moodustavad 7 % punktis a osutatud kulude summast.
                        
                     
         
               2)
            
            
               Laboriuuringud:
               
                           a)
                        
                        
                           testikomplektide, reaktiivide ning kõigi identifitseeritavate ja just laboriuuringute tegemiseks kasutatud tarvikute ostmine;
                        
                     
                           b)
                        
                        
                           laboris täielikult või osaliselt uuringute tegemiseks palgatud töötajad, nende tööalasest staatusest olenemata; palgakulud on tegelik töötasu koos sotsiaalkindlustusmaksude ja muude seadusega määratud maksudega, mis arvatakse töötasu hulka ning
                        
                     
                           c)
                        
                        
                           üldkulud, mis moodustavad 7 % punktides a ja b osutatud kulude summast.
                        
                     
         
               3)
            
            
               Metsloomade vaktsiinidooside ja/või vaktsiini ja sööda ostmine ja ladustamine.
            
         
               4)
            
            
               Metsloomade vaktsiini ja sööda levitamine:
               
                           a)
                        
                        
                           täielikult või osaliselt vaktsiinisööda levitamiseks palgatud personal nende tööalasest staatusest olenemata; palgakulud on tegelik töötasu koos sotsiaalkindlustusmaksude ja muude seadusega määratud maksudega, mis arvatakse töötasu hulka, ning
                        
                     
                           b)
                        
                        
                           üldkulud, mis moodustavad 7 % punktis a osutatud kulude summast.
                        
                     
         Artikkel 5
   1.   Artiklites 1 ja 2 osutatud liidu rahaline toetus makstakse välja järgmistel alustel:
   
               a)
            
            
               I lisa kohaselt koostatud tehniline lõpparuanne, mis käsitleb erakorralise vaktsineerimise tehnilist teostamist ning sisaldab ajavahemikul 1. aprillist kuni 31. detsembrini 2013 saavutatud tulemusi;
            
         
               b)
            
            
               II lisa kohaselt koostatud tehniline lõpparuanne, mis käsitleb järelevalve tehnilist teostamist ning sisaldab ajavahemikul 20. novembrist 2012 kuni 31. detsembrini 2013 Lätis ja 1. aprillist kuni 31. detsembrini 2013 Leedus saavutatud tulemusi;
            
         
               c)
            
            
               III lisa kohaselt koostatud elektroonilises vormis tehniline lõpparuanne, mis kajastab Läti ja Leedu kantud kulusid vastavalt 20. novembrist 2012 kuni 31. detsembrini 2013 ja 1. aprillist kuni 31. detsembrini 2013;
            
         
               d)
            
            
               kõikide vastavalt otsuse 2009/470/EÜ artikli 11 lõikele 1 teostatud kohapealsete kontrollimiste tulemused.
            
         Punktides a–c osutatud aruandeid toetavad dokumendid peavad olema kättesaadavad, et komisjon saaks teostada punktis d osutatud kohapealset kontrolli.
   2.   Lõike 1 punktides a–c osutatud lõplik tehniline ja lõplik finantsaruanne esitatakse hiljemalt 1. aprilliks 2014. Selle tähtpäeva ületamise korral, v.a nõuetekohaselt põhjendatud viivitused, vähendatakse liidu rahalist abi 25 % tähtaja ületanud iga kuu eest.
   Artikkel 6
   Käesolev otsus on adresseeritud Läti Vabariigile ja Leedu Vabariigile.
   
      Brüssel, 2. august 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  ELT L 298, 26.10.2012, lk 1.
   
      (3)  ELT L 47, 20.2.2013, lk 70.
   
      (4)  ELT L 362, 31.12.2012, lk 1.
   
      (5)  EÜT L 316, 1.12.2001, lk 5.
   
      (6)  ELT L 209, 11.8.2005, lk 1.
   
      I LISA
      
         Tehniline lõpparuanne sigade klassikalise katku tõrjeks tehtud erakorralise uluksigade vaktsineerimise kohta
      
      Liikmesriik: …
      Kuupäev: …
      
                  1.
               
               
                  Olukorra tehniline hinnang:
                  
                              1.1.
                           
                           
                              Epidemioloogilised kaardid:
                           
                        
            
                  2.
               
               
                  Andmed vaktsineerimise kohta:
                  
                              2.1.
                           
                           
                              Kasutatud vaktsiin:
                           
                        
                              2.2.
                           
                           
                              Levitatud vaktsiinidooside arv:
                              
                                          Liikmesriigi või kolmanda riigi piirkond/ala
                                       
                                       
                                          Levitatud vaktsiinidooside arv: kevad 2013
                                       
                                       
                                          Levitatud vaktsiinidooside arv: suvi 2013
                                       
                                       
                                          Levitatud vaktsiinidooside arv: sügis 2013
                                       
                                       
                                          Levitatud vaktsiinidooside arv: 2013. a. KOKKU
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Kokku
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  3.
               
               
                  Eesmärkide täitmine ja tehnilised raskused:
               
            
   
      II LISA
      
         Tehniline lõpparuanne järelevalvemeetmete kohta, mis on võetud seoses sigade klassikalise katkuga kodu- ja uluksigade hulgas
      
      Liikmesriik: …
      Kuupäev: …
      
                  1.
               
               
                  Olukorra tehniline hinnang:
                  
                              1.1.
                           
                           
                              Epidemioloogilised kaardid:
                           
                        
                              1.2.
                           
                           
                              Andmed järelevalvemeetmete kohta:
                              
                                          Liikmesriigi või kolmanda riigi piirkond/ala
                                       
                                       
                                          Kontrollitud kodusigade arv
                                       
                                       
                                          Kontrollitud uluksigade arv
                                       
                                       
                                          Testi tüüp (1)
                                          
                                       
                                       
                                          Testide arv
                                       
                                       
                                          Positiivne leid (kodusigade arv)
                                       
                                       
                                          Positiivne leid (uluksigade arv)
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          2013. aastal kokku
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  2.
               
               
                  Eesmärkide täitmine ja tehnilised raskused:
               
            
                  3.
               
               
                  Täiendav epidemioloogiline teave: epidemioloogilised uuringud, leitud surnud loomad, positiivse leiuga loomade vanuseline jagunemine, tuvastatud vigastused/kahjustused jne:
               
            
         (1)  Märkida järgmine teave: ELISA, PCR, Ag-ELISA, isolatsioon, muu (täpsustada).
   
   
      III LISA
      
         Lõplik finantsaruanne
      
      Liikmesriik: …
      Kuupäev: …
      
                  1.
               
               
                  Sigade klassikalise katku tõrjeks tehtud erakorraline uluksigade vaktsineerimine
                  
                               
                           
                           
                              Levitatud vaktsiinidooside arv
                              (1)
                           
                           
                              Levitatud vaktsiinidooside ostukulud (1)
                              
                              (2)
                           
                           
                              Vaktsiini levitamisega seotud palga- ja tasude kulu (just sellel otstarbel palgatud töötajad) (1)
                              
                              (3)
                           
                           
                              Üldkulud (7 %) (1)
                              
                              
                                 
                           
                           
                              Kulud kokku (1)
                              
                              
                                 
                           
                        
                              Kevadel (kaks korda)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Suvel (kaks korda)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sügisel (kaks korda)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              2013. aastal kokku
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  2.
               
               
                  Järelevalvemeetmed seoses sigade klassikalise katkuga kodu- ja uluksigade hulgas
                  
                              Laboriuuringud
                           
                        
                               
                           
                           
                              Tehtud testide arv
                           
                           
                              Testidega seotud kulud (2)
                              
                           
                        
                              Laboriuuringud
                              (1)
                           
                           
                              Töötajad
                              (2)
                           
                           
                              Üldkulud
                              
                                 
                           
                           
                              Kulud kokku
                              
                                 
                           
                        
                              Seroloogilised testid
                              (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PCR-test
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Viroloogilised testid
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Proovide võtmine
                           
                        
                               
                           
                           
                               
                           
                           
                              Proovivõtmisega seotud kulud (2)
                              
                           
                        
                              Töötajad
                              (1)
                           
                           
                              Üldkulud
                              
                                 
                           
                           
                              Kulud kokku
                              
                                 
                           
                        
                              Kontrollitud kodusigade arv
                           
                           
                               
                           
                           
                               
                           
                           
                               
                           
                           
                               
                           
                        
                              Kontrollitud uluksigade arv
                           
                           
                               
                           
                           
                               
                           
                           
                               
                           
                           
                               
                           
                        
            Kinnitan, et:
      
                  —
               
               
                  kulud on tegelikud, raamatupidamises täpselt kajastatud ning abikõlblikud vastavalt käesolevale otsusele,
               
            
                  —
               
               
                  kõik kulusid tõendavad dokumendid on kontrollimiseks kättesaadavad,
               
            
                  —
               
               
                  kõnealustele meetmetele ei ole taotletud muud liidu toetust ja kogu meetmete raames tehtud toimingutest laekunud tulu on deklareeritud komisjonile,
               
            
                  —
               
               
                  kava on ellu viidud kooskõlas asjakohaste liidu õigusaktidega,
               
            
                  —
               
               
                  kontrollitoiminguid kohaldatakse eelkõige deklareeritud summade täpsuse kontrollimiseks ja eeskirjade eiramise ennetamiseks, avastamiseks ja korrigeerimiseks.
               
            Kuupäev:
      Tegevdirektori nimi ja allkiri:
      
         (1)  Kulud ei sisalda käibemaksu.
      
         (2)  Kulud ei sisalda käibemaksu.